
Az előadás során a modern nyugati történelemfilozófia klasszikus szövegeiből kiindulva ismerkedünk meg a történelemfilozófiai gondolkodás kialakulásával, sajátosságaival és mozgatórugóival. Foglalkozunk a történelemfilozófia más diszciplínákhoz való viszonyaival (metafizika, etika, politika, történettudomány, vallás). Beszélünk a XIX. század nagy történelemfilozófiai irányzatairól, valamint ezek korabeli és XX. századi kritikáiról.

Munkamódszer
Az órán a feladott szövegeket fogjuk elemezni és amennyire lehetséges, közösen fogunk következtetéseket levonni belőlük. A MI használata a felkészülés során támogatott, de nem helyettesíti a feladott szövegek elolvasását.

Követelmények 
Zárthelyi dolgozat, félév végén szóbeli vizsga a feladott szövegekből. A szövegek alapos ismerete és a róluk való értelmező beszédre való képesség követelmény.
Értékelés: A vizsga a zárthelyi dolgozatban adott válaszok megbeszélésén alapul.
Hiányzás: Az előadásokon elvárt a személyes jelenlét, ettől csak indokolt esetekben lehet eltérni.
Órai munka: Aktív órai részvétel javasolt.
A ZH anyaga: a kötelező olvasmányok központi téziseinek és kiemelt definícióinak ismertetése, értelmezése. A ZH-hoz a vizsgát megelőzően tételsort adok.

